Thomas Krog (SF), 2006-02-21:
Så kan jeg oplyse ministeren om, at man fra Aalborg Kommunes side sendte en ansøgning ind om den her type dispensation den 2. november sidste år og ikke har fået svar på den endnu, og det giver i hvert fald kommunen det indtryk, at det ikke er så ligetil at få den.
Men den del, jeg stadig væk ikke forstår af det, er, hvorfor det overhovedet ifølge lovgivningen er nødvendigt med en dispensation.
Hvorfor skal kommunerne til at søge ministeren, som åbenbart har lange sagsbehandlingstider for den her type ting, for at sørge for, at alle kommer med, også de mindrebemidlede familier?
Det er jo i øvrigt sådan, at takster i daginstitutioner og derfor selvfølgelig også fripladsreglerne er undergivet lovgivning, og jeg går ud fra, at det er derfor, at man i sin tid, sådan som spørgeren beretter om det, har indført en dispensationsordning, fordi der altså er nogle faste regler, der normalt gælder for sådanne fripladsgrænser.
Som sagt vil jeg gerne undersøge det nærmere og vende tilbage til spørgeren med nærmere information om det, for jeg kan i hvert fald ikke her og nu erindre information om nogen konkrete dispensationer.
Tak for den positive tilbagemelding.
Jeg kan i hvert fald også sørge for, at ministeren hurtigt kan få stillet spørgsmålet skriftligt, sådan at vi også på den måde kan få et svar.
Ansøgningen foreligger.
Det, jeg også gerne vil spørge om angående den her ordning, er, at der jo ikke gives kommunerne mulighed for at stille nogen krav til den her kost, som så gives børnene.
Vi er enige om, at det er vigtigt, at de får en sund og nærende kost.
Ministeren lagde vægt på den del af madordninger, men alligevel kan kommunen ikke her gå ind og sige, at den f.eks. gerne vil have det økologisk, selv om det flere steder er bevist, at det giver færre lægebesøg og sundere børn.
Der er ikke mulighed for at snakke om ernæringssammensætningen i kosten.
Er det ikke også en ting, som ministeren vil give tilsagn om at se på at få ændret?
Mange kommuner forsøger så vidt muligt at anvende økologiske produkter.
Så det er der da frit slag for at kommunerne kan gøre, hvis de vil.
Jeg ved, at f.eks. Københavns Kommune har en skolemadsordning, hvor man søger at have
så meget økologisk kost som muligt.
Det kan man ikke hundrede procent og slet ikke hele året, men det søger man altså netop i den ordning at gennemføre i så høj grad som muligt.
Så det er der altså mulighed for i dag.
Også her er jeg glad for den positive tilkendegivelse, der i hvert fald siger, at hvis ikke der i dag er mulighed for, at kommunerne stiller krav, hvis det er sådan, at lovgivningen i dag er udformet sådan, at det alene er forældrebestyrelserne, der skal træffe den beslutning, så vil ministeren i hvert fald også være positiv over for at få det ændret.
Det vil jeg bare slutte med at takke for.
Hvis det er sådan, at forældrene i en daginstitution selv beslutter sig for en madordning, som er deres egen private madordning, så tvivler jeg på, at kommunen kan intervenere i den, for der er det jo netop forældrekredsen.
Det kan f.eks. også være nogle økonomiske grunde, der ligger bag, at en forældrekreds ikke ønsker at satse på økologi, og så skal det jo også være tilladt.
Altså, lige så vel som det skal være tilladt at satse på økologi, skal det også være tilladt ikke at gøre det.
Hermed sluttede spørgsmålet.
Spm. nr. US 74